Diari Oficial de la Generalitat Valenciana


Sumari del DOGV 1438, del 07-12-1990 (1990/819633)

DECRET 184/1990, de 26 de novembre, del Consell de la Generalitat Valenciana, pel qual accepta la cessió, a títol gratuït, de la propietat d'uns terrenys de 13.934'92 m2, de superfície, situats a Ontinyent, c/Albaida, destinats a Institut de Formació Professional, realitzada per l'Ajuntament d'Ontinyent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/11/26/184/dof/vci/html**

### Dades del document

Número de DOGV
:   1438

Data del DOGV
:   07-12-1990

Secció del DOGV
:   DISPOSICIONS GENERALS

Número del document
:   1990/819633


Data del document
:   26-11-1990

Organisme emissor
:   Conselleria d'Economia i Hisenda

Tipus de document
:   Decret

Decret 184/1990, de 26 de novembre, del Consell de la Generalitat Valenciana, pel qual accepta la cessió, a títol gratuït, de la propietat d'uns terrenys de 13.934'92 m2 de superfície, situats a Ontinyent, c/ Albaida, destinats a institut de Formació Professional, realitzada per l'Ajuntament d'Ontinyent.  
L'Ajuntament d'Ontinyent, en sessió plenària de 8 de gener de 1990, acordà la cessió gratuïta a la Generalitat Valenciana de diversos terrenys, situats al c/Albaida d'Ontinyent, dels quals és propietari.  
Aquesta cessió es realitza amb el fi que la Generalitat Valenciana mantinga en funcionament l?institut de Formació Professional construït sobre aquests terrenys.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern València en la reunió del dia 26 de novembre de 1990,  
DECRETE:  
Article primer  
Acceptar la cessió, a títol gratuït, realitzada per l'Ajuntament d'Ontinyent dels terrenys de 13.934'92 m2 formats per l'agrupació de les parcel·les següents:  
- Parcel·la de terreny solar situat a Ontinyent, barri de Sant Josep, partida Braçal de l'Arbre, amb una superfície de 12.059'92 m2. Confronta: nord, Col·legi Nacional d'EGB Vicente Gironés; sud, braçal de rec, camí Fondo i parcel·la de Miguel Penadés Pérez; est, terrenys propietat de l'Ajuntament d'Ontinyent; i oest, carrer Albaida.  
Consta inscrita en el Registre de la Propietat d'Ontinyent al tom 385, Llibre 198 d'Ontinyent, foli 38, finca 18.202.  
- Parcel·la de terreny de 1.875 m2 situada a Ontinyent, partida Braçal de l'Arbre i Cantamilans. Confronta: nord, Col·legi Públic Martínez Valls; sud, camí Fondo i braçal de rec; est, braçal de rec i camí; i oest, institut de Formació Professional.  
Aquesta finca se segrega, per a ser agrupada amb la finca descrita en l'apartat anterior, de la següent: Resta que queda, després d'efectuar quatre segregacions, de la finca inscrita en el Registre de la Propietat d'Ontinyent al tom 278, llibre 128, foli 250, finca 12.972, inscripció sisena. Confronta: nord, terres de María Cucart Cerdà i Manuel Torró Ferri; sud, camí de Gandia; est, terres d'hereus de Rafael Llin, María Gandía Mollà, José Beneito Glamage, Antonio Belda Ferrero i camí; i oest, camí de propietaris.  
Les finques anteriorment descrites s'agrupen, perquè en el futur constituesquen finca registral independent, de la forma següent:  
Parcel·la solar de 13.934'92 m2, situada en la partida Braçal de l'Arbre. Confronta: nord, col·legis públics Vicente Gironés i Martínez Valls; sud, braçal de rec, camí fondo i parcel·la de Miguel Penedés Pérez; est, Col·legi Públic Martínez Valls, braçal de rec i camí; i oest, carrer Albaida.  
Article segon  
La cessió gratuïta efectuada per l'Ajuntament d'Ontinyent de la finca de 13.934,92 m2, agrupada segons la descripció realitzada en l'article anterior, comporta el compromís per part de la Generalitat Valenciana d'ampliar l?institut de Formació Professional i mantenir-ne la destinació durant el termini de trenta anys.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure-la al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per fer efectiu el que disposa aquest Decret.  
Valencia, 26 de novembre de 1990.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI